CELEX: E2019P0001
Language: et
Date: 2018-09-10 00:00:00
Title: EFTA kohtult nõuandva arvamuse saamise taotlus, mille Borgarting lagmannsrett (Borgartingi apellatsioonikohus) esitas 10. septembril 2018 seoses kohtuasjaga Andreas Gyrre vs. Norra valitsus (kohtuasi E-1/19)

16.5.2019   
            
            
               ET
            
            
               Euroopa Liidu Teataja
            
            
               C 167/10
            
         
      EFTA kohtult nõuandva arvamuse saamise taotlus, mille Borgarting lagmannsrett (Borgartingi apellatsioonikohus) esitas 10. septembril 2018 seoses kohtuasjaga Andreas Gyrre vs. Norra valitsus
      (kohtuasi E-1/19)
      (2019/C 167/06)
      
         Borgarting lagmannsrett (Borgartingi apellatsioonikohus) esitas 10. septembri 2018. aasta kirjas, mis saabus kohtukantseleisse 3. jaanuaril 2019, EFTA kohtule taotluse nõuandva arvamuse saamiseks kohtuasjas Andreas Gyrre vs. Norra valitsus. Arvamust taotleti järgmistes küsimustes:
      
                  1.
               
               
                  Kas direktiivi 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul) I lisa punkti 9 tuleks tõlgendada selliselt, et see hõlmab ka olukordi, kus ettevõtja teatab või loob muul viisil mulje, et teatavat toodet võib seaduslikult müüa EMP riigis, kui kehtib selline õigussäte nagu Londoni olümpiamänge ja paraolümpiamänge käsitlev 2006. aasta seadus, mille kohaselt ei tohi toodet seaduslikult müüa ning mida jõustatakse siseriikliku õiguse alusel?
                  
                              a.
                           
                           
                              Kas antavat hinnangut mõjutab asjaolu, et keeld kehtib selle EMP riigi suhtes, kus toodet kavatsetakse kasutada, kuid mitte riigis, kus toodet müüakse?
                           
                        
                              b.
                           
                           
                              Kas hinnangut mõjutab see, kui pärast müüki tehakse kindlaks, et keeld oli EMP õigusega vastuolus?
                           
                        
            
                  2.
               
               
                  Juhul kui tehakse kindlaks, et siseriikliku õiguse alusel kehtestatud keeld on vastuolus EMP õigusega, ning see mõjutab direktiivi 2005/29/EÜ I lisa punkti 9 alusel antud hinnangut:
                  
                              a.
                           
                           
                              Kas Londoni olümpiamänge ja paraolümpiamänge käsitlevas 2006. aasta seaduses nimetatud piletite edasimüügi keeld kujutab endast direktiivi 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul) kohaldamisalasse kuuluvat kaubandustavade reguleerimist?
                           
                        
                              b.
                           
                           
                              Kas direktiiviga välistatakse edasimüügi riigisisene keeld, nagu on sätestatud Londoni olümpiamänge ja paraolümpiamänge käsitlevas 2006. aasta seaduses, kui sellise keelu eesmärk ei ole üksnes tarbijate kaitse, vaid ka turvalisuse tagamine?
                           
                        
                              c.
                           
                           
                              Kui on vaja kindlaks teha, kas spordisündmuste, nagu olümpiamängude, piletite edasimüümine on vastuolus EMP lepingus, sealhulgas artiklis 11 ja 36 sätestatud põhiõigustega, siis millised kriteeriumid peaks siseriiklik kohus aluseks võtma, et hinnata, kas sellised piirangud on sobilikud ja vajalikud saavutamaks selliseid õiguspäraseid eesmärke nagu tarbijate kaitse ja turvalisus?